recursal/SuperWikiNEXT-32B huggingface dataset:
**கோலகாட் அனல் மின் நிலையம்** *(Kolaghat Thermal Power Station)* இந்தியாவின் மேற்கு வங்க மாநிலத்திலுள்ள முக்கியமான மின் உற்பத்தி நிலையமாகும். கிழக்கு மிட்னாபூர் மாவட்டத்தில் கொல்கத்தா நகரத்திலிருந்து 55 கிலோமீட்டர் தொலைவிலுள்ள மெக்கேதா நகரத்தில் அமைந்துள்ளது. மேற்கு வங்காள ஆற்றல் மேம்பாட்டு ஆணையம் இந்த அனல் மின் நிலையத்தை பராமரிக்கிறது. 

210 மெகாவாட்டு சக்தி கொண்ட ஆறு அலகுகள் கோலகாட் அனல் மின் நிலையத்தில் மின் உற்பத்தி செய்கின்றன. இங்கிருந்து மொத்தமாக 1260 மெகாவாட் மின்சாரம் மாநிலத்திற்கு கிடைக்கிறது. 1984 மற்றும் 1995 ஆம் ஆண்டுகளுக்கிடையில் இரன்டு நிலைகளாக ஆறு அலகுகளும் இங்கு நிறுவப்பட்டன.

நிறுவப்பட்ட திறன்
-----------------

ஆறு அலகுகளின் நிறுவப்பட்ட மின்னாற்றல் திறன் அளவுகள் அட்டவணையில் கொடுக்கப்பட்டுள்ளன.

| நிலை | அலகு எண் | மின்னாற்றல் திறன் (மெகா வாட்டு) | நிறுவப்பட்ட நாள் | இயங்குந் தன்மை |
| --- | --- | --- | --- | --- |
| I | 1 | 210 | செப்டம்பர் 1990 | இயங்குகிறது |
| I | 2 | 210 | மார்ச்சு 1986 | இயங்குகிறது |
| I | 3 | 210 | அக்டோபர் 1984 | இயங்குகிறது |
| II | 4 | 210 | ஏப்ரல் 1995 | இயங்குகிறது |
| II | 5 | 210 | மே 1991 | இயங்குகிறது |
| II | 6 | 210 | சனவரி 1994 | இயங்குகிறது |
|

மேற்கோள்கள்
-----------

1. ↑  "Kolaghat Thermal Power Station". 2015-02-06 அன்று மூலம் பரணிடப்பட்டது. 2020-12-25 அன்று பார்க்கப்பட்டது.
**கோறளைப்பற்று மேற்கு பிரதேச செயலாளர் பிரிவு** (*ஓட்டமாவடி*) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. கோறளைப்பற்று மேற்கு பிரதேச செயலாளர் பிரிவு துணை நிர்வாக அலகுகளாக 14 கிராம அலுவலர் பிரிவுகளைக் கொண்டுள்ளது.

* கல்லிச்சை,
* மாஞ்சோலை,
* மீராவோடை,
* ஓட்டமாவடி,
* காகிதஆலை நகரம்,
* புனானை,
* தியவெட்டுவான்,
* உத்துச்சேனை,
* வடமுனை,
* வாகனேரி,

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இரண்டு துண்டுகளாக அமைந்துள்ள இப்பிரிவின் தெற்கிலும், கிழக்கிலும் கோறளைப்பற்று பிரதேச செயலாளர் பிரிவும், மேற்கிலும், வடக்கில் ஒரு பகுதியிலும் பொலநறுவை மாவட்டமும்; வடக்கின் எஞ்சிய பகுதியில் கோறளைப்பற்று வடக்கு பிரதேச செயலாளர் பிரிவும்; எல்லைகளாக உள்ளன.

இப்பிரிவு 17 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* மட்டக்களப்பு மாவட்டம் கோறளைப்பற்று மேற்கு பிரதேச செயலாளர் பிரிவின் நிலப்படம்
[*தொடர்பிழந்த இணைப்பு*]

| * பா
* உ
* தொ
மட்டக்களப்பு மாவட்டப் பிரதேச செயலாளர் பிரிவுகள் |
| --- |
| 
* ஏறாவூர்ப்பற்று
* ஏறாவூர் நகரம்
* காத்தான்குடி
* கோறளைப்பற்று
* கோறளைப்பற்று மத்தி
* கோறளைப்பற்று வடக்கு
* கோறளைப்பற்று தெற்கு
* கோறளைப்பற்று மேற்கு
* மண்முனை வடக்கு
* மண்முனைப்பற்று
* மண்முனை தெற்கும் எருவில் பற்றும்
* மண்முனை தென்மேற்கு
* மண்முனை மேற்கு
* போரதீவுப்பற்று

 |
**மாயத்தோற்றம்**  (*Hallucination*) என்பது மனதைத் தன்வயப்படுத்தி மதி மயங்கச் செய்யும் புலன் உணர்ச்சியாகும். மயக்க உணர்ச்சியை செயற்கையாகவும் தூண்டமுடியும். மாயத்தோற்றம் இயற்பியல், வேதியல், உயிரியல் மற்றும் உளவியல் முறையால் தூண்ட முடியும்.

இயற்பியல் முறை
--------------

தாளத்தோடு இசைக்கப்படும் பறை முழக்கம், பண்ணோடு இசைந்த பாடல், பெருங்கூட்டத்தின் சீரான கைத்தட்டல், பெருங்கூட்டத்தின் ஆவேச சத்தம், நடனம், ஒலி முழக்கம், சீரான அங்க அசைவுகள், மந்திர உச்சரிப்புக்கள், படிகக் கற்களைப் பார்த்துக் கொண்டே இருத்தல், போன்றவே மயக்க உணர்ச்சியை ஏற்படுத்த முடியும். இவை ஒருவரை தன்னிலை மறக்க வைத்து தன்னோடு ஈர்த்துக் கொள்கின்றன. வசீகரிக்கப்பட்ட நிலையில் அவற்றின் போக்கிலேயே மனிதன் இயக்கப்படுகிறான். பேயாட்டம், சாமி இறங்குதல், பரிசுத்த ஆவி வருதல போன்றவை இவ்வகை மயக்கமே என்று வல்லுனர்கள் கருதுகிறார்கள். மூளையின் பல்வேறு கட்டுப்பாட்டுப் பகுதிகளை மின் துடிப்புகள் (Electrical Impulse) மூலம் தூண்டிவிட்டு சினம், அச்சம், பசி, வருத்தம், துக்கம், துயரம், காதல், காமம், ஆர்வம், நட்பு, விருப்பு, வெறுப்பு, இன்பம், துன்பம் போன்ற உணர்வுகளை செயற்கையாக உருவாக்க முடியும் என்று அறிவியல் வல்லுனர்கள் நிருபித்திருக்கிறார்கள்.

வேதியல் முறை
------------

கள், சாராயம், அபின், கஞ்சா போன்ற போதைப் பொருட்களை உடகொண்டு மயக்க உணர்ச்சிகளைத் தாமே ஏற்படுத்திக் கொள்ள முடியும். சில வகை மருந்துப் பொருட்களும் மயக்கம் தருகின்றன. இவை மனிதனது உடலில் வேதியல் மாற்றங்களை செய்து, கிளர்ச்சியடைய செய்கின்றது.

உயிரியல் முறை
-------------

உயிரிகளின் உடல்வாகுக்கும் சிந்தனை மற்றும் செயல்பாடுகளுக்கும் குரோமசோம்கள் காரணமாகும். வைட்டமின், அல்லது நொதிகளின் பற்றாக்குறை காரணமாக குரோமசோம்களில் ஏற்படும் குறைப்பாடு மயக்க உணர்ச்சிகளைத் தரலாம். வைட்டமின் குறைபாடால் பெரிபெரி, பெல்லாக்ரா போன்ற மனநோய்கள் உருவாகலாம், எண்டாக்கிரினல், பாராதைராய்டு போன்ற சுரப்பிகளில் ஏற்படும் குறைபாடுகளாலும் மயக்க உணர்ச்சி தோன்றலாம். இத்தகைய குறைபாடுகள் கொண்டவர்கள் தூக்கத்தில் நடப்பவர்களாக, கற்பனை உலகில் வாழ்பவர்களாக, அதிகம் கனவு காண்பவர்களாக இருப்பார்கள்.

உளவியல் முறை
------------

கதையாடல்கள், கற்பிதங்கள் வழியாக நம்பிக்கைகள் உருவாக்கப்படுகின்றன. ஊட்டப்படும் உணர்வுகளுக்கு ஏற்ப உள்ளம் உருவாக்கம் பெறுகிறது. சமய உரைகள், புராணங்கள், இதிகாசங்கள், வழியாகத் தொடர்ந்து ஊட்டப்படும் கருத்துக்களும் பேய், பிசாசு, ஆவி தொடர்பான கருத்துக்களும், குழந்தைப் பருவத்திலிருந்தே மனத்தில் திணிக்கப்படுகின்றன. பேயாட்டம், சாமியாட்டம், அயல் மொழிகளில் பேசுதல், ஒய்வின்றி மந்திரங்களைப் புலம்பிக் கொண்டே இருத்தல் போன்றவை கற்பிக்கப்பட்ட நம்பிக்கைகளின் விளைவுகளேயாகும். புரியாத மொழியில் பேசுவது குளோசோலாலியா (Glossolalia) என்னும் மனநோய் என்று கூறப்படுகிறது.
**தமிழர் காசு இயல்** என்பது நாணயவியல் அறிஞர் நடன காசிநாதன் என்பவரால் எழுதப்பட்டு உலகத் தமிழாராய்ச்சி நிறுவனம் வெளியிட்ட வரலாற்று பதிவு புத்தகமாகும்.

உள்ளடக்கம்
----------

இதில் தமிழக்த்தில் கிடைத்த காசுகள் மற்றும் தமிழக நாணயவியல் பற்றிய தோற்றமும் 16 வகையான மன்னர்கள் வெளியிட்ட காசுகளும் அவை வரலாற்று நிறுவலில் வகித்த பங்குகளையும் பற்றியும் பதியப்பட்டுளது. இதில் முத்திரைக்காசுகள், சங்ககாலம், ரோமானியர், சாதவாகனர், களப்பிரர், சீனர், பல்லவர், சோழர், பாண்டியர், கண்டகோபாலன், வீரச்சம்பன், விசயநகர வேந்தர், மாவலி வாணாதிராயர், வேணாட்டார், நாயக்கர், மராட்டியர் ஆகியவர்கள் வெளியிட்டு தமிழகத்தில் அகழ்வாய்வுகளில் கண்டேடுக்கப்பட்ட காசுகளை பற்றிய குறிப்புகள் உள்ளன.

முக்கியத்துவம்
--------------

தமிழக வரலாற்று நிறுவலில் கல்வெட்டுகளை தொடர்ந்து நாணயவியலின் பங்கு அதிமுக்கியத்துவம் வாய்ந்தது. அந்த நோக்கில் தமிழக வரலாற்று நிறுவலில் சில முக்கியமான மன்னர்கள் வெளியிட்ட காசுகளை பற்றி எழுதப்பட்ட நூலாகும்.

இதையும் பார்க்க
---------------

* சங்ககாலத் தமிழக நாணயவியல்

வெளியிணைப்புகள்
---------------

* தமிழர் காசு இயல்.pdf
ஹெராக்கிள்ஸ் எரிமாந்தியன் காட்டுப்பன்றியை பிடித்துவரும்போது யூரிஸ்தியஸ் பித்தளை சேமிப்பு கலத்துக்குள் மறைந்து கொள்ளும் காட்சி. கி.மு. 510 காலத்திய சாடியில் வரையப்பட்ட கறுப்பு சிவப்பு கலைப்பணி 
கிரேக்கத் தொன்மங்களில் குறிப்பிடப்படும், **யூரிஸ்தியஸ்** ( *Eurystheus*) என்பவர் ஆர்கோலிடில் உள்ள மூன்று மைசீய கோட்டைகளில் ஒன்றான டிரின்ஸின் மன்னராக இருந்தவர். இருப்பினும் ஹோமர் மற்றும் யூரிப்பிட்ஸ் உள்ளிட்ட பிற ஆசிரியர்கள் இவரை ஆர்கோஸின் மன்னராக குறிப்பிட்டுள்ளனர்.

குடும்பம்
---------

யூரிஸ்தியஸ் ஸ்டெனெலஸ் மற்றும் நிசிபே ஆகியோரின் மகன் ஆவார். மேலும் இவர் பெர்சியஸின் ஹீரோவின் பேரனும் ஆவார். இவரது எதிரியாக ஹெராக்கிள்ஸ் இருந்தார். இவர் ஆம்பிடாமாஸின் மகள் ஆண்டிமேக்கை மணந்தார்.

யூரிஸ்தியஸ் ஹெராக்கிளிசின் உறவினர் ஆவார்.

தொன்மவியல்
----------

### ஹெராக்குலிசின் பணிகள்

முதன்மைக் கட்டுரை: எர்க்குலிசின் பன்னிரு வேலைகள்
ஹீராவிற்கும் ஜீயசுக்கும் இடையில் ஒரு போட்டி நடைபெற்றது. இதில் யூரிஸ்தியஸ் ஹீராவின் ஆதரவு பெற்ற வேட்பாளராகவும், இவருக்கு எதிராக ஹெராக்கிள்சும் இருந்தார்.  இந்த போட்டியின் பகுதியாக யூரிஸ்தியசால் அளிக்கப்படும் பன்னிரு வேலைகளை ஹெராக்கிள்ஸ் முடிக்கவேண்டும் என்பதாகும். அவருக்கு விதிக்கபட்ட பணிகளை எவ்வாறு செய்தார் என்பதை எர்க்குலிசின் பன்னிரு வேலைகள் என்ற கட்டுரையில் தனித்தனி அத்தியாயங்களாக விவரங்கள் காணப்படுகின்றன. ஆனால் ஹெராக்கிள்ஸ் வெல்ல வேண்டிய எதிரிகள் அனைவருடனும் ஹீரா இணைக்கப்பட்டுள்ளார்.

குறிப்புகள்
-----------

1. ↑  Powell, Barry B. (2015). *Classical myth*. Pearson. பன்னாட்டுத் தரப்புத்தக எண்:978-1-292-06614-1. இணையக் கணினி நூலக மையம்:897091291.
2. ↑  See Carl A.P. Ruck and Danny Staples, *The World of Classical Myth* (1994) VII. "Herakles: Making the New Olympia", pp.163-202.
3. ↑  Walter Burkert, *Greek Religion* (1985) p. 210: "Heracles seems to carry Hera's name in his own, as if Hera were his fame (*kleos*), yet all we ever hear is that from beginning to end,this jealous wife of Zeus persecutes her step-son with unrelenting hatred." For Hera's connection with each of Heracles' opponents, see under the individual Labours.

வெளி இணைப்புகள்
---------------

* 

* பொதுவகத்தில் Eurystheus தொடர்பாக ஊடகக் கோப்புகள் உள்ளன.
**யூரோமிர்** திட்டத்தின் இலச்சினைகள்
**யூரோமிர்** *(Euromir)* 1990களில் அமைக்கப்பட்ட ஒரு அனைத்துலக விண்வெளித் திட்டமாகும். உருசிய நடுவண் விண்வெளி நிறுவனம் மற்றும் பன்னாட்டு அமைப்பான ஐரோப்பிய விண்வெளி நிறுவனம் ஆகியனவற்றைச் சேர்ந்த ஐரோப்பிய விண்வெளி வீரர்களை மீர் விண்வெளி நிலையத்திற்கு அழைத்துச் செல்வதும் இத்திட்டத்தின் நோக்கமாகும்.

1990 களின் தொடக்கத்தில், அக்காலத்தில் திட்டமிடப்பட்டிருந்த பன்னாட்டு விண்வெளி நிலையத்திற்கு அனுப்புவதற்காக, விண்வெளி வீரர்களை தேர்ந்தெடுத்து பயிற்சியளிப்பது இத்திட்டத்தின் ஒரு பகுதியாகும். ஐரோப்பிய விண்வெளி நிறுவனத்து விண்வெளி வீரர்கள், அமெரிக்க விண்ணோடத்தில் மேற்கொண்ட பயணங்களும், உருசியாவின் மீர் விண்வெளி நிலையத்திற்கு சென்று வந்த பயணங்களும் (ஐரோப்பிய விண்வெளி நிறுவனத்தின் கொலம்பசு முன்னோடி பறத்தல் திட்டம்) அவர்களுக்கு நல்ல வின்வெளி அனுபவங்களை கொடுத்தன. மேலும், பன்னாட்டு ஒத்துழைப்புடன் உதவிகள் பெறுவதற்கான அனுபவங்களும் அவர்களுக்குக் கிடைத்தன.

1992 ஆம் ஆண்டு ஐரோப்பிய விண்வெளி நிறுவனத்தால் தேர்ந்தெடுக்கப்பட்ட இரண்டு விண்வெளி வீரர்கள் பயிற்சிக்குப் பின்னர் விண்ணோடத் திட்டங்களுக்கு அனுப்பப்பட்டனர். நான்கு நபர்கள் மீர் விண்வெளி நிலையத்திற்கு தேர்ந்தெடுக்கப்பட்டனர். யூரி ககாரின் விண்வெளி பயிற்சி நிலையத்தில் மேலும் அவர்களுக்கு பயிற்சி அளிக்கப்படும் என்ற ஒப்பந்தமும் கையெழுத்தானது.

உல்ஃப் மெர்போல்டு, தாமசு இரெயிட்டர் ஆகிய இருவரும் முறையே 1994, 1995 இல் பறப்பதற்குரிய முதன்மையான நபர்கள் ஆவர் என்ற ஒப்பந்தம் 1993 ஆம் ஆண்டில் கையெழுத்தானது. 
பெத்ரோ துக்கியுவும் கிரிசுடர் ஃபக்ளசாங்கும் அவர்களுக்கு உதவியாளர்களாகத் தெரிவு செய்யப்பட்டனர். சோயுசு விண்கலத் தொகுப்பிலும், மீர் விண்வெளி நிலையத்திலும் இவர்கள் உருசிய மொழியில் பயிற்றுவிக்கப்பட்டனர்.

மெர்போல்டும், தாமசு இரெயிட்டரும் முறையே யூரோமிர் 94 ( சோயுசு டி.எம்-20) மற்றும் யூரோமிர் 95 ( சோயுசு டி.எம்-22) திட்டங்களில் விண்னில் பறந்தனர். இரெயிட்டர் இத்திட்டத்தில் விண்வெளியில் நடைபோட்டார் என்பது குறிப்பிடத்தக்கது ஆகும்.

மேற்கோள்கள்
-----------

* பரணிடப்பட்டது 2012-09-17 at the வந்தவழி இயந்திரம்
*
**திருப்பலலாண்டு வியாக்கியானம்**  என்பது பெரியாழ்வார் திருமொழி முதல் நான்கு பத்துக்கும் எழுதப்பட்ட விரிவுரை ஆகும். பெரியவாச்சான் பிள்ளை நாலாயிர திவ்வியப் பிரபந்தம் நூல் முழுமைக்கும் மணிப்பிரவாள நடையில் வியாக்கியானம் எழுதினார். அவற்றில் பெரியாழ்வார் திருமொழி முதல் நான்கு பத்துக்கும் எழுதப்பட்ட உரை கிடைக்கவில்லை. இந்தப் பகுதிக்கு மட்டும் மணவாள மாமுனிகள் வியாக்கியானம் எழுதியிருக்கிறார். 

இந்த உரை மணிப்பிரவாள நடையில் எழுதப்பட்டிருப்பினும் சில இடங்களில் நல்ல தமிழ்நடையும் இதில் அமைந்துள்ளது. எடுத்துக்காட்டு

"முதல் பாட்டில் அவர் தொடர்ந்து வந்தபடி சொன்னார். இப்பாட்டில் தாம் மேல் விழுந்தபடி சொல்கிறார். திருவடிகளிலே தொடர்ந்த திருவுள்ளம் திருப்பரியட்டத்தின் மேல் சேர்ந்தபடி எங்ஙனே எனில், தான் அறிந்து சேரில் விசயத்தின் போக்கியத்துக்குக் குற்றமாம். ஆகையால் போக்கியத்துக்கு அளவுபட்டதும் அல்ல, ஆசைத் தலைமடிந்ததும் அல்ல. கடல் ஓதம் கிளர்ந்து அலைக்கப் புக்கால் உள்ளே கிடந்ததொரு துரும்பு கடலை அளவிட்டல்லவே கரை ஏறுவது. ஒரு திரை ஒரு திரையிலே ஏற வீசும் அத்தனையிறே"

அடிக்குறிப்பு
-------------

1. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**திருப்பரங்குன்றம் சமணக் குகைகள்** அல்லது **உமை ஆண்டார் கோயில்**, தமிழ்நாட்டின், மதுரை மாநகராட்சிப் பகுதியான திருப்பரங்குன்றம் மலையின் தென் பகுதியில் மலையைக் குடைந்து அமைக்கப்பட்ட சமண குடைவரையாகும். இக்குகைப் பகுதியில் மயில்களும், மந்திகளும் அதிக அளவில் காணப்படுகிறது.

வரலாறு
------

இக்குடைவரையானது கிமு முதல் நூற்றாண்டில் திகம்பர சமணத் துறவிகளுக்காக அமைக்கப்பட்டது. கிபி ஏழாம் நூற்றாண்டின் நடுப்பகுதியில், தமிழ் நாட்டில் பக்தி இயக்கம் வளர்ந்த நிலையில், சமணம் தளர்ச்சியடைந்து, சைவம் மற்றும் வைணவ சமயங்கள் வளர்ச்சியடைந்த போது, திருப்பரங்குன்றம் மலையின் தென் பகுதியில், கி.மு முதல் நூற்றாண்டில், முற்கால பாண்டியர்கள் காலத்தில் உருவான இச்சமணக் குடைவரையானது, கி.பி எட்டாம் நூற்றாண்டில், சமண – சைவ சமயப் பிணக்குகளின் போது, இச்சமணக் குடைவரை சிதைக்கப்பட்டு, உமை ஆண்டார் கோயிலாக மாற்றப்பட்டது. 

13ம் நூற்றாண்டின் பிற்கால பாண்டிய மன்னரான மாறவர்மன் சுந்தர பாண்டியன் (1216-1238) ஆட்சிக் காலத்திய இக்குகையின் தமிழ் பிராமி கல்வெட்டுகள், இச்சமணக் குகைகளை, சைவ சமயப் புரவலரான பிரசன்ன தேவன் என்பவர், சுந்தர பாண்டீஸ்வரர் கோயிலாக மாற்றி அமைத்தார் எனக் கூறுகிறது.

உமை ஆண்டார் கோயில் அமைப்பு
--------------------------

கி.பி எட்டாம் நுற்றாண்டில் இக்குடைவரையின் உள் மைய மண்டபத்தின் நடுவில் நடராஜர் –  சிவகாமி சிற்பங்களும், அதன் மேல்புறத்தின் பக்கவாட்டுகளில் கணபதி மற்றும் முருகன் சிற்பங்களும், இடப்புறத்தில் முருகன் வள்ளி, தெய்வானையுடன் காட்சியளிக்கும் சிற்பங்களும் உள்ளது. மேலும் குகையின் இடப்பக்கச் சுவரில் தமிழ் பிராமி எழுத்துக்கள் பொறிக்கப்பட்டுள்ளது. 

குகையின் வலப்புற சிறிய இருட்டான குகையில் அர்த்தநாரீஸ்வரர் சிற்பம் தனியாக காணப்படுகிறது. 
குகையின் வெளிப்புற மலையில் இடப்புறத்தில் பைரவர் சிற்பமும், வலப்புறத்தில் சைவ சமயக் குரவர்களான திருஞானசம்பந்தர், திருநாவுக்கரசர் சிற்பங்களின் நடுவில் சைவ சமயப் புரவலரான பிரசன்ன தேவனின் சிற்பமும் உள்ளது.

பழங்கால நினைவுச் சின்னம்
------------------------

இந்தியத் தொல்லியல் ஆய்வகம், 1958ம் ஆண்டில் இச்சமணக் குகைகளை, தேசிய முக்கியத்துவம் வாய்ந்த பழங்கால நினைவுச் சின்னமாக அறிவித்து, பராமரித்து வருகிறது.

இதனையும் காண்க
--------------

* தமிழ்நாட்டின் குடைவரை கட்டிடங்கள்
* இந்தியக் குடைவரைக் கோயில்கள்

மேற்கோள்கள்
-----------

1. ↑  "Untold History of Thenparankundram". 2017-03-12 அன்று மூலம் பரணிடப்பட்டது. 2017-10-09 அன்று பார்க்கப்பட்டது.
2. ↑  திருப்பரங்குன்றம் தமிழிக் கல்வெட்டுக்கள்
3. ↑  Serene messages in stone
4. ↑  Umai Andar Cave Temple - Thiruparankundram, Tamil Nadu

வெளி இணைப்புகள்
---------------

* உமை ஆண்டார் கோயில் – காணொலி
**காஞ்சா அய்லைய்யா** (*Kancha Ilaiah*, அக்டோபர் 5, 1952) உஸ்மானிய பல்கலைக்கழகத்தின் அரசியல்துறை முதன்மைப் பேராசிரியர். இவர் ஒரு சமூகச் செயற்பாட்டாளர், எழுத்தாளர், இந்தியாவின் முக்கிய சிந்தனையாளர்களில் ஒருவர். இந்திய சாதியத்துக்கு எதிரான முக்கிய செயற்பாட்டாளர்களில் ஒருவர். இவரது பார்வைகள் இந்து சமய எதிர்ப்புக் கொண்டவை என்று இந்து சமய அமைப்புகள் கூறுகின்றன. இவர் பல ஆங்கில நூல்களை வெளியிட்டுள்ளார்.

இளமைப் பருவம்
-------------

தெலுங்கானாவின் (அப்போதைய ஆந்திரப் பிரதேசத்தில்) வாரங்கல் மாவட்டத்தில் காட்டுப் பகுதியில் அமைந்துள்ள ஒரு சிற்றூரில் பிறந்தார். ஆடுகளை வளர்த்து மேய்க்கும் இடையர் குலத்தைச் சேர்ந்தவர். காஞ்சா அய்லைய்யா இளம் அகவையிலேயே ஆடுகள் வளர்த்தல், நிலத்தை உழுது வேளாண்மை செய்தல், கயிறுகள் தயார் செய்தல் ஆகியவற்றைச் செய்தார்.இவருடைய தாய் கொடுஞ்செயல்கள் புரிந்த காட்டு அதிகாரிகளை எதிர்த்துப் போராடி உயிரை இழந்தார். இவர் தம் தாயைப் பற்றி தெலுங்கில் ஒரு கட்டுரை எழுதினார். இவர் மாணவப் பருவத்தில் மார்க்சியக் கொள்கையருடன் நட்பும் தொடர்பும் கொண்டு மார்க்சிய நூல்களைப் படித்தார். மாணவர்கள் நடத்திய போராட்டங்களிலும் கலந்து கொண்டார்.

எழுதிய ஆங்கில நூல்கள்
---------------------

* *வொய் ஐ யம் நாட் எ இந்து* - இந்துத்வா கொள்கை, பண்பாடு, அரசியல் பொருளியல் குறித்த சூத்திரரின் விமரிசனம்
* *காட் அஸ் எ பொலிடிகல் பிலாசபர்*
* *பஃபலோ நேசனலிசம்: எ கிரிட்டிக் ஆப் இசுபிரிட்டுவல் பாசிசம்* - எருமை தேசியம்: ஆன்மிக பாசிசத்தின் விமரிசனம்
* *புத்தாஸ் சாலஞ்ச் டு பிராமணிசம்* - பிராமணியத்திற்கு புத்தரின் சவால்
* *போஸ்ட்-இந்து இந்தியா* - தலித்-பகுசன் சமூக ஆன்மீக அறிவியல் புரட்சி குறித்த விரிவுரை
* *அன்டச்சபிள் காட்* - தீண்டத்தகாத கடவுள்

குறிப்புகள்
-----------

மேற்சான்றுகள்

1. ↑  "The attempt to censor my writings is part of a larger game plan". *Rediff*. 24 May 2000.. பார்த்த நாள்: 16 December 2014.
2. ↑  "Kancha Ilaiah". Ambedkar.org. 16 November 2000. 2013-12-04 அன்று பார்க்கப்பட்டது.

உசாத்துணைகள்
காஞ்சா அய்லைய்யாவுடனான நேர்காணல் பரணிடப்பட்டது 2014-09-11 at the வந்தவழி இயந்திரம்

வெளி இணைப்புகள்
---------------

* மக்களின் அறிவைக் கொண்டு உருவான நூல்கள் அதிகமாக வெளிவர வேண்டும்
* காமசூத்திரக் கோயில்களைத் தரைமட்டமாக்க வேண்டும்
* இந்து பெரும்பான்மை மாயை முதலில் தகர்க்கப்பட வேண்டும்
* கரம்சேடு படுகொலைதான் அம்பேத்கரை எங்களுடன் இணைத்தது
விஸ்வகர்மா என்ற சமூகத்தைச் சேர்ந்த இம்மக்களை, கருமார், கன்னார், தச்சர், தட்டார் என்றும், மேலும் கம்மாளர்,கம்சாலா பத்தர், ஆசாரி, ஆச்சாரியார் என்றும் கூறுவர். சரியாகச் சொல்வதென்றால், ஐந்து விதமான தொழில் செய்பவர்கள் இவர்கள். 

இரும்புத்தொழில் - கொல்லர் ( கிராமத்துக் கருமான்), தங்கநகைத் தொழில் - பொற்கொல்லர், மரவேலை - தச்சர், சிற்பவேலை - சிற்பி, பாத்திரவேலை - கன்னார் என ஐந்தொழில்கள் செய்த ஆதிச் சமூகமாக விஸ்வகர்மாக்கள் குறிப்பிடப்படுகிறார்கள்.[] தொழில் அடிப்படையில்தான் இந்த உட்பிரிவுப் பெயர்கள் வந்தன. மேலும் விஸ்வகர்மா என்றால், விஸ்வம் என்றால் பெரிய; கர்மா என்றால் செயல்; தொழில் அல்லது வினை என்று பொருள்.[] சங்க காலத்தில் இந்த சமூகத்தினர் ஒரு நாளில் எட்டுத் தேர்களைச் செய்துவிடும் திறன் பெற்றவர்களாக இருந்தனர் என்றச் செய்தியைப் புறநானூறு பாடல் எண் 87 இல் ஔவையார் கூறியுள்ளார்.[]

தமிழ்நாடு சாதிகள் பட்டியலில் பிற்படுத்தப்பட்டோரில் பிரிவு எண் 65, வரிசை எண் 42 ஆகியவற்றில் உள்ளனர். தமிழ்நாட்டில் இவர்கள் தமிழ், தெலுங்கு, மலையாளம் ஆகிய மொழிகளில் பேசக்கூடிய மூன்று பிரிவினர்களாக உள்ளனர். வடநாட்டிலும் விஸ்வகர்மா சமூக மக்கள் உள்ளனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-12-06 அன்று மூலம் பரணிடப்பட்டது. 2019-07-08 அன்று பார்க்கப்பட்டது.
**விஷ்ணு தர்மோத்திரம்** இந்து சமயத்தின் ஒரு உபபுராண நூல் ஆகும். இது ஒரு இந்து கலைக்களஞ்சியம் ஆகவும் கொள்ளப்படுகிறது. புவியியல், வானியல், வானசாத்திரம், காலபரிமாணம், சோதிடம், ஒழுக்கம், ஆசாரம், சட்டம், அரசியல், மருத்துவம், கணிதம், கருவிகள், அறிவுத்துறைகள், யுத்த தந்திரம், கலை, ஓவியம், சிற்பம் எனப் பல்வேறு விடயங்கள் பற்றி விளக்குகிறது.[1] இது விஸ்ணு புராணத்தின் ஒரு பின்னிணைப்பாக கொள்ளப்படுகிறது. இது 18 உபபுராணங்களில் ஒன்றாகவும் கூறப்படுகிறது..[2]

நூல் உள்ளடக்கம்
---------------

நூல் மூன்று காண்டங்களைக் கொண்டது. முதல் காண்டத்தில் 269 அத்தியாயங்களும், இரண்டாம் காண்டத்தில் 183 அத்தியாயங்களும், மூன்றாம் காண்டத்தில் 118 அத்தியாயங்களும் காணப்படுகின்றன.

மேற்கோள்கள்
-----------

1. ↑  Hazra, R.C. (1962, reprint 2003). *The Upapuranas* in S. Radhakrishnan (ed.) *The Cultural Heritage of India*, Vol.II, Kolkata:The Ramakrishna Mission Institute of Culture, ISBN 81-85843-03-1, pp.277-8
2. ↑  Hazra, R.C. (1962, reprint 2003). *The Upapuranas* in S. Radhakrishnan (ed.) *The Cultural Heritage of India*, Vol.II, Kolkata:The Ramakrishna Mission Institute of Culture, ISBN 81-85843-03-1, p.272
**அனா சாகர் ஏரி** (*Ana Sagar Lake*) இந்தியாவின் இராசத்தான் மாநிலத்திலுள்ள அச்மீர் நகரில் அமைந்துள்ள ஒரு செயற்கை ஏரியாகும். செயற்கை ஏரியான அனா சாகர் ஏரி 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட பிருத்திவிராச் சௌகான் என்பவரின் தாத்தாவான அர்னாராசா என்றழைக்கப்பட்ட அனாச்சி சௌகான் என்பவரால் கி.மு 1135 - 1150 ஆண்டில் கட்டப்பட்டு அவருடைய பெயர் சூட்டப்பட்டது. நீர்ப்பிடிப்பு பகுதியானது உள்ளூர் மக்களின் உதவியுடன் கட்டப்பட்டது. அனா சாகர் ஏரி 13 கிலோமீட்டர் பரப்பளவுக்கு விரிந்துள்ளது. ஏரியைச் சுற்றியுள்ள கூடாரங்களை 1637 ஆம் ஆண்டில் சாச்சகான் கட்டினார். தவுலத் பாக் தோட்டம் ஜஹாகாங்கீரால் ஏற்படுத்தப்பட்டது. ஏரிக்கு அருகிலிருந்த ஒரு மலையில் பிரித்தானியர்கள் தங்குவதற்குப் பயன்படும் ஒரு சுற்றுலா மாளிகையும் அமைக்கப்பட்டிருந்தது. ஏரிக்கு நடுவில் படகு மூலம் சென்றடையக்கூடிய ஒரு தீவும் இருக்கிறது. தவுலத் பாக் தோட்டத்திற்குக் கிழக்குப் பகுதியிலிருந்து படகுகளை வாடகைக்கு எடுக்கலாம். ஏரியின் அழகிய காட்சியைப் பிடிக்க சவுப்பட்டி மற்றும் யெட்டி நடைபாதைகள் மற்றும் கூடாரங்களை அடுத்து உள்ளன. அஜ்மீரில் உள்ள மிகப்பெரிய ஏரியான இது 5 சதுரகிலோமீட்டர் அளவுக்கு பெரிய நீர்ப்பிடிப்பு பகுதியைக் கொண்டுள்ளது. ஏரியின் அதிகபட்ச ஆழம் 4.4 மீட்டர்கள் ஆகும். 4,750,000 கனமீட்டர் அளவுக்கு நீர் கொள்ளளவு கொண்டதாக அனா சாகர் ஏரி உள்ளது. ஏரிப்படுகைகளில் உள்ள நீர்பிடிப்புப் பகுதிகளில் புதிய கட்டுமானங்கள் செய்யப்படுவதற்கு இராசத்தான் உயர் நீதிமன்றம் தடை விதித்துள்ளது. 

* அனா சாகர் ஏரியில் இடம் பெற்றுள்ள கூடாரங்கள்.அனா சாகர் ஏரியில் இடம் பெற்றுள்ள கூடாரங்கள்.
* ஏரியிலுள்ள ஒரேயொரு தீவு. இது ஏ.ஆர்.வி குழுமத்திற்கு சொந்தமானது.ஏரியிலுள்ள ஒரேயொரு தீவு. இது ஏ.ஆர்.வி குழுமத்திற்கு சொந்தமானது.
* முகலாயர் காலத்துத் தூண்கள்முகலாயர் காலத்துத் தூண்கள்
* ஏரியிலிருந்து தெரியும் அஜ்மீர் நகரம்ஏரியிலிருந்து தெரியும் அஜ்மீர் நகரம்
* ஏரியின் அழகிய தோற்றம்.ஏரியின் அழகிய தோற்றம்.

சான்றுகள்
---------

1. ↑  "Ana Sagar Lake". *Times of India Travel*. 2019-12-18 அன்று பார்க்கப்பட்டது.
2. ↑  "Ana Sagar Lake Ajmer, Rajasthan". *www.tourmyindia.com*. 2019-12-18 அன்று பார்க்கப்பட்டது.
**கொல்லகுன்ட கோபாலய்யர் இராமநாதன்** (Kollagunta Gopalaiyer Ramanathan) (13 நவம்பர் 1920 – 10 மே 1992) ஒரு இந்திய கணிதவியலாளர் ஆவார். இவர் எண் கோட்பாடு தொடர்பான பணிக்காக நன்கு அறியப்படுகிறார். இவருடைய பங்களிப்புகள் இந்தியாவில் கணிதவியல் ஆய்வு மற்றும் கற்பித்தல் வளர்ச்சிக்கு பயன்பட்டுள்ளது.

கே. ஜி. இராமநாதனின் தொடக்க கால வாழ்க்கை மற்றும் குடும்பம்
---------------------------------------------------------

இவர் தென்னிந்தியாவில் ஐதராபாத்தில் பிறந்தார். இவர் தனது இளங்கலை மற்றும் முதுகலைபட்டத்தை முறையே உசுமானியா பல்கலைக்கழகம் மற்றும் சென்னைப் பல்கலைக்கழகம் ஆகிய நிறுவனங்களில் முடித்தார். பின்னர் இவர் பிரின்ஸ்டன் பல்கலைக்கழகம் சென்று தனது முனைவர் பட்டத்தை முடித்தார். இவரது முனைவர் பட்ட வழிகாட்டுநராக எமில் ஆர்ட்டின் இருந்தார். பிரின்ஸ்டனில் இவர் எர்மான் வெய்ல் மற்றும் கார்ல் சீகெல் ஆகியோருடனும் பணியாற்றினார். இதன் பின்னர் இவர் இந்தியா திரும்பிய பின் 1951 ஆம் ஆண்டில் மும்பையின் கொலாபாவில் உள்ள டாட்டா அடிப்படை ஆராய்ச்சி கழகத்தில் குமாரவேலு சந்திரசேகரன் என்பவருடன் இணைந்தார். பிரின்ஸ்டனில் இருந்த சற்றேறக்குறைய இரண்டாண்டு காலகட்டத்தில் இயற்பியல் மேதை ஆல்பர்ட் ஐன்ஸ்டைனின் அண்டை வீட்டுக்காரராக இருந்தார். இவர் ஐன்ஸ்டைனின் பொழுதுபோக்கிற்கு தியாகராஜரின் கர்நாடக இசைப்பாடல்களைப் பாடியதுண்டு.

இராமநாதன் ஜெயலட்சுமியை மணந்தார். இவர்களுக்கு இரண்டு மகன்கள் இருந்தனர். இவரது தந்தையின் பெயர் கொல்லகுன்டா கோபால் ஐயர் ஆவார். இவரது தாயாரின் பெயர் அனந்தலட்சுமி ஆவார். இவரது தாயார் இவரின் இளவயதிலேயே இறந்து விட்டார். 

### விருதுகள்

டாட்டா அடிப்படை ஆராய்ச்சி கழகத்தில் 30 ஆண்டுகளுக்கும் மேலாக பணியாற்றிய காலத்தில் செய்த சாதனைகளுக்காக பல்வேறு விருதுகளைப் இராமநாதன் பெற்றுள்ளார். அவை:

* பத்ம பூசண், 1983
* சாந்தி ஸ்வரூப் பட்நாகர் விருது, 1965
* இந்திய அறிவியல் கழகத்தின் உறுப்பினர்
* இந்திய தேசிய அறிவியல் கழகத்தின் உறுப்பினர்
* டாட்டா அடிப்படை ஆராய்ச்சி கழக மதிப்புமிகு உறுப்பினர்.

மேற்கோள்கள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 October 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
**ஆல்வின் டாப்லர்** (Alvin Toffler 4 அக்டொபர் 1928–27 சூன் 2016) என்பவர் நியுயார்க்கைச் சேர்ந்த சமூக அறிவியல் அறிஞர், நூலாசிரியர், எழுத்தாளர் ஆவார் இவர் எதிர்கால அதிர்ச்சி என்னும் நுலின் ஆசிரியர். 1970 இல் வெளிவந்த இந்த நூல் இலக்கக் கணக்கில் விற்பனையாகிப் புகழ் பெற்றது.

இளமைக் காலம்
------------

யூதப் பொலீசு இனத்தில் பிறந்த ஆல்வின் டாப்லர் நியூயார்க்குப் பல்கலைக் கழகத்தில் கல்வி பயின்றார். அப்போது மார்க்சியக் கருத்துகளில் ஆர்வம் கொண்டார். தொழிற்சங்க நடவடிக்கைகளில் ஈடுபட்டார். ஓகியோவில் தொழிற் சாலையில் பணி செய்த அனுபவமும் ஏற்பட்டது. அதனால் தொழிலாளர்களின் இன்னல்களையும் அவர் உணர்ந்தார்.

கணிப்பாளராக
-----------

* இனி வரும் காலத்தில் கணினி, இணையம், பொருளியல், தொழில் நுட்பம் போன்ற வளர்சசி நிலை மாற்றங்கள் ஏற்படும் என முன் கூட்டியே ஆல்வின் டாப்லர் கணித்தார்.
* கணம் தோறும் முன்னேறி வரும் தகவல் புரட்சி என்பது பொதி சுமப்பது போல் ஆகும் என விவரித்தார்.
* குடும்ப வாழ்க்கை முறை சிதையும் என்றும் குற்ற நடவடிக்கைகள் பெருகும் என்றும் மயக்க மருந்துகள் பயன்படுத்தல் அதிகமாகும் என்றும் அறிவு சார்ந்த அரசியல் வளரும் என்றும் கணித்தார்.
* குளோனிங் முறையில் உயிரினங்கள் உருவாக்கும் காலம் வரும் எனவும் முன்னதாக கணித்தார்.

பாராட்டுகளும் விருதுகளும்
-------------------------

சோவியத்து யூனியன் தலைவர் மிகைல் கர்பசோவ், சீனாவின் தலைவர் சூ சியாங், மெக்சிகோவைச் சேர்ந்த பெரும் பணக்காரர் கார்லொசு சிலிம் போன்றோர் டாப்ளர் கருத்துகளினால் ஈர்க்கப்பட்டார்கள். 
பல பன்னாட்டு விருதுகளை டாப்ளர் பெற்றார். அவற்றில் முக்கியமானவை மெக்கன்சி அறக்கட்டளை, அமெரிக்க அறிவியல் 
வளர்சசி சங்கம் , பிரவுன் பல்கலைக் கழகம் வழங்கிய விருதுகள் ஆகும்.

மூன்றாவது அலை என்னும் நூலை 1980 இலும் அதிகார மாற்றம் என்னும் நூலை 1990 இலும் டாப்லர் வெளியிட்டார்.

மேற்கோள்
--------

1. ↑
2. ↑
**கந்தையா திருஞானசம்பந்தன்** (20 அக்டோபர் 1913 - 7 சனவரி 1995) என்னும் இயற்­பெயர் கொண்ட **சம்­பந்தன்** ஈழத்தின் சிறுகதை எழுத்தாளரும், கவிஞரும் ஆவார்.

வாழ்க்கைக் குறிப்பு
-------------------

சம்பந்தன் யாழ்ப்பாணம் திருநெல்வேலியில் கந்தையா, இராசமணி ஆகியோருக்குப் பிறந்தார். பண்டிதமணி சி. கணபதிப்பிள்ளையின் மாணாக்கர். திருநெல்வேலி சைவ வித்தியாசாலையில் ஆசிரியராகப் பணியாற்றினார்.

எழுத்தாளராக
-----------

சம்பந்தனின் முதலாவது சிறுகதை *தாராபாய்* 1938 ஆம் ஆண்டில் கலைமகளில் வெளிவந்தது. இவரது 11 சிறுகதைகள் கலைமகளில் வெளிவந்துள்ளன. இது தவிர மறுமலர்ச்சி, கலைச்செல்வி, கிராம ஊழியன், ஈழகேசரி ஆகிய இதழ்களிலும் இவரது சிறுகதைகள் வெளிவந்துள்ளன. 1966 ஆகத்து மாத விவேகி இதழ் "சம்பந்தன் சிறுகதை மலராக" அவரது ஐந்து சிறுதைகளைத் தாங்கி வெளிவந்தது. இலங்கை இலக்கியப் பேரவை 1998 ஆம் ஆண்டில் சம்பந்தன் சிறுகதைகள் என்ற சிறுகதைத் தொகுதியை வெளியிட்டது. இத்தொகுதியில் 10 சிறுகதைகள் அடங்கியிருந்தன.

1960களில் கவிதைகள் எழுத ஆரம்பித்தார். 1963 ஆம் ஆண்டில் இவர் எழுதித் தயாராக வைத்திருந்த சாகுந்தல காவியம் 1987 ஆம் ஆண்டிலேயே நூலாக வெளிவந்தது. கலைமகள் ஆசிரியர் கி. வா. ஜகந்நாதன் இந்நூலுக்கு அணிந்துரையும், பண்டிதமணி ஆசியுரையும் வழங்கியிருந்தனர்.

இறுதிக் காலம்
-------------

1990 ஆம் ஆண்டில் இலண்டனுக்குப் புலம்பெயர்ந்து சென்றார். அங்கிருந்து அவர் எழுதிய பாவிய மகளிர் எழுவர் பற்றிய நூல் தர்மவதிகள் என்ற தலைப்பில் அவர் இறந்த பின்னர் 1997 ஆம் ஆண்டில் வெளிவந்தது. இந்நூலுக்கு பேராசிரியர் கா. சிவத்தம்பி அணிந்துரை வழங்கியிருந்தார்.

நினைவு
------

சம்பந்தனின் நினைவாக ஆண்டுதோறும் "சம்பந்தன் விருது" எனும் இலக்கிய விருது வழங்கப்பட்டு வருகிறது.

எழுதிய நூல்கள்
--------------

* சாகுந்தல காவியம் (1987)
* தர்மவதிகள் (1997)
* சம்பந்தன் சிறுகதைகள் (1998)

மேற்கோள்கள்
-----------

1. 1 2 3 4 5  ஈழத்தமிழ் சிறுகதை மூலவர் சம்பந்தன், வீரகேசரி வாரமலர், நவம்பர் 17, 2013
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Polianthes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சம்பங்கி** நீலக்கற்றாழையை ஒத்திருக்கும். இதன் சாறு நறுமணப் பொருள்கள் தயாரிப்பில் பயன்படுத்தப்படுகின்றன. வீங்கிய வேர்களையுடையதால் இலத்தின் மொழியில் tuberosa என்றும் அழைக்கப்பட்டது. Polianthes என்பதற்கு கிரேக்க மொழியில் "பல மலர்கள்" என்று பொருள். மெக்சிகன், ஸ்பானிஷ் மொழியில் nardo அல்லது "புனித ஜோசப்பின் ஊழியர்கள்" அதாவது வரா டி சான் ஜோஸ் என்று அழைக்கப்படுகிறது. இது ஆலை இந்தியாவில் ரஜினிகாந்தா என அழைக்கப்படுகிறது. இதற்கு 'இரவில் மணம்' என்று பொருள். இது ஹவாயில் kupaloke எனவும் அழைக்கப்படுகிறது.

வளர்ச்சி
--------

அனைத்து வகை மண்ணிலும் சம்பங்கி வளரும். சரளை, செம்மண்ணில் நன்றாக வளரும். எல்லாக் காலத்திலும் சாகுபடி செய்யலாம்.

சான்றுகள்
---------

1. ↑  "The Plant List: A Working List of All Plant Species". March 4, 2014 அன்று பார்க்கப்பட்டது.
2. ↑  சம்பங்கி சாகுபடியை பற்றி தமிழ் இந்துவில் வெளியான செய்தி
**சூரக்குடி செகுட்டு அய்யனார் கோயில்** என்பது சிவகங்கை மாவட்டத்தில் சூரக்குடி ஊராட்சி 
S.கோவில்பட்டியில் அமைந்துள்ள காவல் தெய்வக் கோயிலாகும்.  இக்கோவில் முத்தரையர் (வலையர்அம்பலகாரர்) சமுதாயத்திற்கு பாத்தியப்பட்ட கோவிலாகும். இக்கோயிலை காட்டுக் கோயில், செடிக்கோயில் என்று அழைக்கின்றனர். இக்கோயிலில் மதில்சுவர், கட்டிடம், மின் விளக்குகள் போன்றவை இல்லை. இயற்கையான செடிகளைக் கொண்டே அமைக்கப்பட்டுள்ளது. செகுட்டு அய்யனை கண்டெடுத்தவர்கள் முத்தரையர் (வலையர்அம்பலகாரர்) சமுதாய மக்கள் ஆவர். இன்றளவும் பாரம்பரிய முறைப்படி புரவி எடுப்பு திருவிழாவை நடத்தி வருகிறார்கள். இத்திருவிழாவின் முக்கிய நிகழ்வான சாமியாட்டம் ஆடுவது முத்தரையர் சமுதாய மக்களான அம்பலகாரர்கள் மட்டுமே மற்றும் இம்மக்கள் காலம்காலமாக செகுட்டு அய்யனுக்கு காது வளர்த்து வருகிறார்கள்.

தலவரலாறு
--------

முன்னொரு காலத்தில் முத்தரையர் (வலையர்அம்பலகாரர்)சமுதாயத்தை சேர்ந்த பெரியண்ணன் அம்பலம், சின்னையா அம்பலம் முன்னோர்கள் இருவர், வளர்ப்பு நாயுடன், காட்டு வழியே இருவேறு பாதைகளில் மானை வேட்டையாட வந்தனர், இரவில் தங்கும்படி ஆனது. அப்போது பசிக்காக கிழங்கைத் தேடி நிலத்தினை தோண்டினர். இதனால் அங்கிருந்த அய்யனார் சிலையின் காதில் காயம் பட்டது. இதனால் தங்களின் வாரிசுகளுக்கும் இவ்வாறே காதில் துளையிட்டுக் கொள்வதாக வேண்டிக் கொண்டனர். செகுட்டு அய்யனை கண்டெடுத்தவர்கள் முத்தரையர்(வலையர்அம்பலகாரர்) சமுதாய மக்கள் ஆவர்.

இவ்வாறு காதில் காயம் பட்டதால், அய்யனாரை செவிட்டு அய்யனார் என்று அழைத்தனர். இது மருவி செகுட்டு அய்யனார் என்று அழைக்கப்படுகிறது.இக்கோவிலானது சிவகங்கை மாவட்டம் சூரக்குடி ஊராட்சி S.கோவில்பட்டி ஊரில் அமைந்துள்ளது.இவ்வூரில் முத்தரையர் சமுதாய மக்கள் மட்டும் வாழக்கூடிய ஊராகும். S. கோவில்பட்டி என்ற ஊரின் முழு விரிவாக்கம் செகுட்டு அய்யனார் கோவில்பட்டியாகும்.

காது வளர்க்கும் ஊர் மக்கள்
--------------------------

செகுட்டு ஐயனார் கோயில் அமைந்திருக்கும் சூரக்குடி ஊராட்சி S.கோவில்பட்டியில், ஏறத்தாழ 400 முத்தரையர் குடும்பங்களை சேர்ந்த 3000 பேர் வசிக்கின்றனர். ஐயனார் செவிடான மரபு வழிக் கதையை நிரூபிக்கும் வகையில் இவ்வூரில் ஒரு வினோதமான பழக்கம் பல வருடங்களாகத் தொடர்கிறது. ஐயனார் செவிடானதால் தாங்கள் தெய்வ குற்றம் செய்ததாக உணர்ந்த மக்கள், "உன் காதை ஊனமாக்கிய நாங்களும் எங்கள் சந்ததியினரும் காதை ஊனமாக்கி கொள்கிறோம்" என வேண்டியுள்ளனர். அதன்படி, அன்றிலிருந்து இன்று வரை இவ்வூர் மக்கள் காது வளர்ப்பதைப் பழக்கமாகக் கொண்டுள்ளனர். குழந்தை பிறந்த 3 மாதங்களில் காதில் கத்தியால் துளையிட்டு வளையத்தை மாட்டி தொங்க விடுவர். வளையத்தின் எடை தாங்காமல் காது சில நாட்களில் கீழ் நோக்கி இழுபடத் தொடங்கும். இவ்வாறு மக்கள் தங்களது காதை வளர்த்துக் கொள்கின்றனர். இதில் ஆண், பெண் என வேறுபாடு இல்லை. திருமண வயதில் உள்ள சில பெண்கள் வளர்ந்த தங்கள் காதை வெட்டி, மீண்டும் ஒட்ட வைத்துக் கொள்வதும் நடந்துள்ளது. நாகரீகம் கருதியும், திருமணம் தடைபடுவதைக் கருத்தில் கொண்டும் தற்போது பெண்களுக்கு மட்டும் காது வளர்ப்பதில் விதிவிலக்கு கொடுக்கப்பட்டுள்ளது. முன்னர், காது வளர்க்க மறுத்த சிலருக்கு காது செவிடாதல், உடல் ஊனமாதல் போன்ற குறைபாடுகள் ஏற்பட்டதாகவும் இவ்வூர் மக்கள் கூறுகின்றனர்.

ஆதாரம்
------

1. ↑   அய்யனாருக்கு காது வளர்க்கும் ஆம்பள வாரிசுகள் - தினமலர்
சில வெவ்வெறு நேர்ம எண்களின் கூட்டுத்தொகை, ஒரு மாயச் சதுரம் அல்லது மாய கனசதுரத்தின் மாய மாறிலியாக இருந்தால் அந்த எண்கள் ஒரு **மாயத் தொடர்** (*magic series*) எனப்படும்.

ஒரு *n* × *n* மாய சதுரத்தில் 1 முதல் *n*2 வரையுள்ள எண்கள் இருக்கும். இவற்றுள், கூட்டுத்தொகை மாய மாறிலி - *n*(*n*2+1)/2 -ஆக உள்ளவாறு அமையும் *n*, வெவ்வேறு எண்கள் ஒரு மாயத் தொடராகும். அதாவது மாயச் சதுரத்தின் ஒவ்வொரு நிரை அல்லது நிரல் அல்லது மூலைவிட்டத்தில் உள்ள எண்களின் கூடுதல் மாய மாறிலியாக இருக்கும் என்பதால் அவை ஒவ்வொன்றும் ஒரு மாயத் தொடராகும்.

*2* × *2* மாயச் சதுரத்தில் இரண்டு மாயத் தொடர்கள் உள்ளன:

{\displaystyle 1+4\,}
{\displaystyle 2+3\,}
*3* × *3* மாயச் சதுரத்தில் எட்டு மாயத்தொடர்கள் உள்ளன:

{\displaystyle 2+7+6\,}
{\displaystyle 9+5+1\,}
{\displaystyle 4+3+8\,}
{\displaystyle 2+9+4\,}
{\displaystyle 7+5+3\,}
{\displaystyle 6+1+8\,}
{\displaystyle 2+5+8\,}
{\displaystyle 6+5+4\,}.
1942 -ல் பெல்ஜிய கணிதவியலாளர் மாரீசு கிராட்சிக் *மேத்தமெட்ட்டிக்கல் ரெக்கிரியேசன்சில்* (OEIS-இல் வரிசை A052456)
, *n* = 7 வரையிலான மாயத்தொடர்களின் எண்ணிக்கையை தந்துள்ளார். 2002 ல், ஹென்றி பாட்டம்லே இதனை *n* = 36 வரை நீட்டித்தார். இது மட்டுமல்லாமல், ஜெர்மானிய கணிதவியலாளர் வால்டர் ட்ரம்ப் தனியாக *n* = 32 வரை அளித்துள்ளார். மேலும் இவர் இதனை 2005 -ல், *n* = 54 (over 2×10111) வரை நீட்டித்துள்ளார். மாயத் தொடர்களின் எண்ணிக்கைகளுக்கு பாட்டம்லே தந்துள்ள சோதனை தோராய மதிப்பு:

{\displaystyle {\frac {1}{\pi }}\cdot {\sqrt {\frac {3}{e}}}\cdot {\frac {(en)^{n}}{n^{3}-{\frac {3}{5}}n^{2}+{\frac {2}{7}}n}}}
சூலை 2006 -ல் ராபர்ட் கெர்பிக்ஸ், *n* = 150 வரை நீட்டித்துள்ளார்.

வெளி இணைப்புகள்
---------------

* Walter Trump's pages on magic series
* Number of magic series up to order 150 பரணிடப்பட்டது 2008-01-20 at the வந்தவழி இயந்திரம்
**அலெக்சாந்திரியாவின் மெனலாசு** (*Menelaus of Alexandria*) (/ˌmɛnɪˈleɪəs/; கிரேக்கம்: Μενέλαος ὁ Ἀλεξανδρεύς, *Menelaos ho Alexandreus*; c. 70 – 140 CE) கிரேக்க கணிதவியலாளரும் வானியல் வல்லுநருமாவார். இவர், புவிமேற்பரப்பின் நேர்பாதைகளை நேர்கோடுகளுக்கு ஒத்தவையாக முதன்முதலாக ஏற்றுக்கொண்டவர்.

கிரேக்க கணிதவியலாளர் அலெக்சாந்திரியாவின் மெனலாசு. "மெனலாசு நிலவுக்குழி"க்கு இவரது பெயரிடப்பட்டுள்ளது.

வாழ்க்கைக் குறிப்பு
-------------------

*Sphaericorum libri tres*
மெனலாசு பற்றி அதிகமான விவரங்கள் இல்லாவிட்டாலும் அவர் இளமைப்பருவத்தில் அலெக்சாந்திரியாவில் வாழ்ந்து பின்னர் உரோமிற்கு இடம்பெயர்ந்திருக்க வேண்டுமெனக் கருதப்படுகிறது. கணிதவியலாளர்கள் அலெக்சாந்திரியாவின் பாப்பசும், புரொக்ளசும் இவரை அலெக்சாந்திரியாவின் மெனலாசு எனக் குறிக்கின்றனர். மேலும் ரோமில் நடைபெற்ற அறிஞர் லூசியசுடானான இவரது பேச்சு, கிரேக்க புளூட்டாக் என்ற வரலாற்றாசிரியரால் பதிவுசெய்யப்பட்டுள்ளது.

தொலெமியும் (2 ஆம் நூற்றாண்டு CE) தனது படைப்பான ஆல்மகெசுட்டில் (*Almagest* (VII.3)) 98 ஆம் ஆண்டு சனவரி மாதத்தில் மெனலாசால் கண்டறியப்பட்ட இரு வானியல் நிகழ்வுகள் பற்றிக் குறிப்பிட்டுள்ளார். அவை, சில இரவுகள் இடைவெளியில் நிலவால் இரு விண்மீன்களுக்கு நிகழ்ந்த இடைமறைப்பு நிகழ்வுகளாகும். இவற்றைப் பயன்படுத்தி தொலெமி, இரண்டாம் நூற்றாண்டு BCE இல் ஹிப்பார்க்கசால் கண்டுபிடிக்கப்பட்ட சம இரவு நாட்கள் குறித்த கருத்தை தொலெமி உறுதிபடுத்தினார்.

படைப்புகள்
----------

மெனலாசின் படைப்புகளில் எஞ்சியிருப்பது அவரது "இசுபெரிக்கா" (*Sphaerica*) என்ற நூலின் அரபிய மொழிபெயர்ப்பு மட்டுமே. இந்நூலில் மூன்று தொகுதிகள் உள்ளன. அவற்றில் வானியல் அளவீடுகளுக்கும் கணக்கீடுகளுக்கும் கோள வடிவவியலின் பயன்பாடுகள் பற்றிய விவரங்கள் தரப்பட்டுள்ளன. மூன்று பெருவட்ட விற்களால் அமைவுறும் கோள முக்கோணங்கள் பற்றிய கருத்துருக்கள் இந்நூலில் அறிமுகப்படுத்தப்பட்டுள்ளது. கோள முக்கோணங்களை மெனலாசு முக்கரங்கள் ("trilaterals") எனக் குறிப்பிடுகிறார். முக்கோணத்தின் மூன்று பக்கங்கள் ஒவ்வொன்றின் மீதமையும் மூன்று புள்ளிகள் மற்றும் அப்புள்ளிகளை ஒத்த கோள முக்கோணத்தின் மூன்று கரங்கள் ஒவ்வொன்றின் மீதமையும் மூன்று புள்ளிகளின் ஒருகோடமைவு பற்றிய தேற்றத்தினை (மெனலாசின் தேற்றம்) நிறுவியிருக்கிறார். 16 ஆம் நூற்றாண்டில் இந்நூல் அராபிய கணிதவியலாரும் னானியலாளருமான பிரான்சிசுக்கோ மௌரொலிக்கோவால் இந்நூல் அரபு மொழியில் மொழிபெயர்க்கப்பட்டது.

குறிப்புகள்
-----------

1. ↑  பிரித்தானிக்கா கலைக்களஞ்சியம் "Greek mathematician and astronomer who first conceived and defined a spherical triangle (a triangle formed by three arcs of great circles on the surface of a sphere)."

மேற்கோள்கள்
-----------

* Ivor Bulmer-Thomas. "Menelaus of Alexandria." *Dictionary of Scientific Biography* 9:296-302.
* Pedro Pablo Fuentes González, "Ménélaos d’Alexandrie", in R. Goulet (ed.), *Dictionnaire des Philosophes Antiques*, vol. IV, Paris, CNRS, 2005, p. 456-464.

* Roshdi Rashed and Athanase Papadopoulos, Menelaus' Spherics. Early Translation and al-Māhānī / al-Harawī's Version. De Gruyter, Scientia Graeco-Arabica 21. xiv, 874 pages. ISBN 978-3-11-056987-2

வெளியிணைப்புகள்
---------------

* O'Connor, John J.; Robertson, Edmund F. "Menelaus of Alexandria", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* கூகுள் புத்தகங்களில் *Halley's Latin Translation from the Arabic and Hebrew Versions (three books)*
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**சங்கம மரபு** விஜயநகரப் பேரரசை ஆண்ட முதலாவது மரபு ஆகும்.

பேரரசுக்கான அடித்தளமும், தொடக்க வரலாறும்
----------------------------------------

சங்கம மரபு, முதலாம் ஹரிஹரர் (ஹக்கா), முதலாவது புக்கா ராயன் (புக்கா) ஆகியோரால் நிறுவப்பட்டது. எனினும் இம் மரபின் தோற்றம் பற்றிப் பல்வேறு கோட்பாடுகள் நிலவுகின்றன. ஒரு கோட்பாட்டின்படி, யாதவ / குருபா இனக்குழுவைச் சேர்ந்த புக்காவும், ஹக்காவும் வாரங்கல் அரசரின் படையில் தளபதிகளாக இருந்தனர். முகமது பின் துக்ளக்கோடு நடந்த சண்டையில் இவர்கள் படை தோல்வியுறவே ஹக்காவும், புக்காவும் சிறைப்பிடிக்கப்பட்டு டில்லிக்குக் கொண்டுசெல்லப்பட்டனர். அங்கே இருவரையும் இஸ்லாம் சமயத்தைப் பின்பற்றுமாறு செய்யப்பட்டனர். எனினும், அவ்விடத்தை விட்டுத் தப்பிய இருவரும், தமது சமயமான இந்து சமயத்தைக் கைவிடாது, வித்யாரண்யர் என்னும் ரிஷியின் செல்வாக்குக்கு உட்பட்டு விஜயநகரப் பேரரசை நிறுவினர். 

இன்னொரு விளக்கத்தின்படி, ஹம்பிப் பகுதியில் பிறந்த இச் சகோதரர்கள் இருவரும், ஹொய்சலர்களுடன் தொடர்புபட்டிருந்தனர். இதனால் முறைப்படியே இவர்கள் ஹொய்சல நாட்டின் அரசுக்கு வாரிசு உரிமை பெற்றனர்.

இம் மரபைச் சேர்ந்த முதலாவது அரசரான முதலாம் ஹரிஹரர் விஜயநகரத்தின் எல்லைகளைக் காவிரியிலிருந்து கிருஷ்ணா வரை விரிவு படுத்தினார். எனினும், பஹமானி சுல்தான்களுடன் இவருக்குத் தொடர்ந்து முரண்பாடுகள் இருந்துவந்தது. இவருக்குப் பின்னர் இவர் தம்பியான புக்கா ராயன் அரசனானான். இவன் நாட்டை, தொடர்ந்து தென்னிந்தியா முழுவதும் விரிவாக்கினான். இவன், மதுரையைக் கைப்பற்றித் தனது நாட்டு எல்லையைத் தெற்கே இராமேஸ்வரம் வரை கொண்டுசென்றான். சம்புவரையர்கள், ஆற்காட்டு அரசு, கொண்டவிடு ரெட்டிகள், ஆகியோரைத் தோற்கடித்ததுடன், கோவா, ஒரிஸ்ஸா ஆகிய அரசுகளையும் தனது கட்டுப்பாட்டுக்குள் கொண்டுவந்தான். இலங்கை, மலபார் ஆகியவற்றையும் தனக்குத் திறை செலுத்துமாறு செய்தான்.

மேற்கோள்கள்
-----------

1. ↑  Sangama Dynasty, The Vijayanagara Empire
**சோனி எரிக்சன் கே770ஐ** (*Sony Ericsson K770i*) எனப்படுவது சோனி எரிக்சன் நிறுவனத்தால் தயாரிக்கப்பட்ட ஒரு கையடக்கத் தொலைபேசி ஆகும்.

வசதிகள்
-------

இந்தக் கையடக்கத் தொலைபேசி மூன்றாவது தலைமுறை வசதி கொண்டதாகும். 30 பெற்ற, அழைத்த, தவறிய அழைப்புகளை இதனுடைய நினைவகத்தில் சேமித்து வைத்துக் கொள்ள முடியும். இதனுடைய பொதுச் சிறு பொதி அலைச் சேவை வேகம் நொடிக்கு 32-48 கிலோபிற்றுகள் ஆகும். இதில் உநஒ பரிணாம வளர்ச்சிக்கான மேம்பட்ட தரவு வீத வசதி இல்லை. சோனி எரிக்சன் கே770ஐயின் மூலம் நொடிக்கு 384 கிலோபிற்றுகள் என்ற வேகத்தில் மூன்றாவது தலைமுறை மூலமாக இணையத்தில் இணைய முடியும். தொடர்பாடலுக்காக இந்தத் தொலைபேசி திறக்கற்றை, அகிலத் தொடர்ப் பாட்டை ஆகிய வசதிகளையும் கொண்டுள்ளது. இந்தக் கையடக்கத் தொலைபேசியில் சாவாச் செயலிகளை நிறுவ முடியும். நிறுத்தற்கடிகாரத்தையும் படங்களில் மாற்றம் செய்வதற்கான மென்பொருளையும் இந்தக் கையடக்கத் தொலைபேசி கொண்டுள்ளது.

இதையும் பார்க்க
---------------

* சோனி எரிக்சன்

மேற்கோள்கள்
-----------

1. ↑  கே770ஐ (ஆங்கில மொழியில்)
2. ↑  சோனி எரிக்சன் கே770 (ஆங்கில மொழியில்)

வெளி இணைப்புகள்
---------------

* சோனி எரிக்சன் கே770ஐ, சோனி எரிக்சனின் அலுவல் முறை வலைக்கடப்பிடம்
பஃகுடிங்கில் இருந்து இலுக்குலா நோக்கிச் செல்லும் கரட்டுப்பாதை.
 **பஃகுடிங்கு**  (Phakding) ஊர் நேபாளத்தில் கும்புப்பகுதியில் இருக்கின்றது. இது இலுக்குலா ஊருக்கு வடக்கேயும், மாஞ்சோ ஊருக்குத் தெற்கேயும் 2,160 மீட்டர் உயரத்தில் தூதுகோசி ஆற்றுப்பள்ளத்தாக்கில் அமைந்துள்ள ஓர் ஊர். இவ்வூர் 1979 ஆம் ஆண்டுமுதல் யுனெசுக்கோவின் உலகப் பாரம்பரியக் களத்தில் ஒன்றாக விளங்குகின்றது.

இலுக்குலாவில் தொடங்கி வடக்கே செல்லும் கரட்டுப்பாதையில் பஃகுடிங்கே பெரும்பாலும் முதலில் நிற்கும் இடமாக இருக்கும். இப்பாதை எவரெசுட்டு அடிவார முகாமுக்குச் செல்லும் முக்கிய பாதையாகும்.

இவ்வூரின் முக்கியப் பொருளாதாரம் சுற்றுலா மற்றும் மலையேறு பயணிகளுக்கு தங்குமிடம் உணவகம் ஆகியவற்றின்வழி ஈட்டுவதே.

இதனையும் பார்க்க
----------------

* எவரெசுட்டு அடிவார முகாம்

குறிப்புகள்
-----------

|  |  |
| --- | --- |
|  | விக்கிப்பயணத்தில் ***பஃகுடிங்கு*** என்ற இடத்திற்கான பயண வழிகாட்டி உள்ளது. |

1. ↑   பரணிடப்பட்டது 2020-09-26 at the வந்தவழி இயந்திரம் Nepal Map Publisher Ltd.& ISBN 978-9937-8062-1-3;
2. 1 2 3  Bradley, Mayhew; "Trekking in the Nepal Himalaya"; (2009); 9 ed.; p. 94 (map)+ pp 103-104; Lonely Planet; ISBN 9781741041880
3. ↑  Bezruchka Stephen; "Trekking in the Nepal: a traveler’s guide"; The Mountaineers ed.; Seattle; (2004); page 220; ISBN 0-89886-535-2
கலா கீர்த்தி **சுனந்தா மகிந்திரா டே மெயில்** (பிறப்பு 28 சனவரி 1938) (சிங்களம்: සුනන්ද මහේන්ද්‍ර), **சுனந்தா மகிந்திரா** (*Sunanda Mahindra*) என்று பிரபலமாக அறியப்படுபவர், இலங்கையில் எழுத்தாளர், நாடக இயக்குநர், கவிஞர் மற்றும் சிங்கள வானொலி நாடக எழுத்தாளர் ஆவார்.

சுனந்தா மகிந்திரா தற்போது, இலங்கையில் சிங்கள மற்றும் ஆங்கில பத்திரிகைகளில் தொடர்ந்து பங்களிப்பாளராக உள்ளார்.

தனிப்பட்ட வாழ்க்கை
------------------

மகேந்திரா 28 சனவரி 1938 அன்று பிலியந்தலையில் ஐந்து உடன்பிறப்புகளில் மூன்றாவதாகப் பிறந்தார். இவரது தந்தை மார்ட்டின் என்றி டி மெல்வாசு பொதுச் சுகாதார பரிசோதகராக இருந்தார். இவரது தாயார் லிலியட் மார்கரெட் வைத்தியரத்ன ஒரு இல்லத்தரசி. இவரது இளைய சகோதரர் இளம் வயதிலேயே இறந்துவிட்டார். இவரது கல்வி கண்டி தர்மராஜா கல்லூரியில் தொடங்கியது. பின்னர் இவர் கொழும்பில் உள்ள ஆனந்தா கல்லூரியில் ஆங்கில வழிக் கல்வியில் சேர்ந்தார். ஜே. பி. திசாநாயக்க, டி. பி. நிகால்சிங்க, பண்டார விஜயதுங்க, அசோக பொன்னம்பெரும மற்றும் விஜயரத்ன வர்ககொட ஆகியோர் பாடசாலையில் இவரது சக தோழர்கள்.

கல்வி வாழ்க்கை
--------------

பள்ளி இறுதி தேர்வில் வெற்றியடைந்த பின்னர், மகேந்திரா வித்யாலங்கார பிரிவேனாவில் (தற்போது களனி பல்கலைக்கழகம் என்று அழைக்கப்படுகிறது) இளங்கலைப் பட்டம் பெற்றார். இதன் பிறகு இவர் லெய்செஸ்டர் பல்கலைக்கழகத்தில் மக்கள் தொடர்பியல் துறையில் வருகை ஆராய்ச்சியாளராக இருந்தார். இலண்டன் விஜயத்தின் பின்னர் இலங்கை திரும்பிய இவர் களனி பல்கலைக்கழகத்தில் வருகை விரிவுரையாளராகப் பணியாற்றினார். 1987ஆம் ஆண்டில், மகிந்திரா வரோக்லாவ் பல்கலைக்கழகத்தில் நாட்டுப்புறவியல் படிப்பதற்காக போலந்து சென்றார். இங்கு இவர் கௌரவ முனைவர் பட்டம் பெற்றார். பின்னர் 1990களில், இவர் இலங்கையின் களனிப் பல்கலைக்கழகத்தில் தகைசால் பேராசிரியராகப் பணியாற்றினார்.

1987ஆம் ஆண்டில், இலங்கை தேசியப் பிரிவின் பத்திரிக்கை மற்றும் தொடர்பாடல் கல்விக்கான பொதுநலவாயச் சங்கத்தின் செயலாளராகப் பணியாற்றினார். பின்னர் துணைத் தலைவரானார். 1973 முதல் 1977 வரை யாழ்ப்பாணப் பல்கலைக்கழகத்தில் வருகை விரிவுரையாளராக இருந்தார்.

மேற்கோள்கள்
-----------

1. ↑  "Bandara who does not know his size". Sarasaviya. 7 March 2020 அன்று பார்க்கப்பட்டது.
2. ↑  "Sunanda's story in print". *Daily News*. 7 March 2020 அன்று பார்க்கப்பட்டது.
நிறப்புரிகளின் மூன்று முக்கிய திடீர்மாற்றங்கள்; நீக்கம் பெறுதல்(1), இரட்டிப்பாதல்(2) மற்றும் தலைக்கீழ் திருப்பம்(3).
நிறப்புரிகளின் இரண்டு முக்கிய திடீர்மாற்றங்கள்; உட்புகுதல்(1) மற்றும் இடம்பெயர்தல்(2).
**நிறப்புரி பிறட்சிகள்** அல்லது **குரோமோசோம் பிறட்சிகள்** (Chromosome abnormality) என்பது இருமய நிறப்புரிகளின் எண்ணிக்கை அல்லது அமைப்பில் ஏற்படக்கூடிய இயல்புக்கு மாறான மாற்றமாகும். ஒரு உயிரினத்தின் அனைத்து தொகுப்பு நிறப்புரிகளும் கணக்கில் கொண்டு ஒரு இனத்தின் இயல்பான நிறப்புரிகள் அடையாளம் காணப்படுகிறது. அந்த இயல்பு நிறப்புரியைக் கொண்டே இயல்பற்ற நிறப்புரிகள் அடையாளம் காணப்படுகின்றன. கலப்பிரிவின் போது ஏற்படும் இத்தகைய பிறட்சிக்கு காரணம் ஒடுக்கற்பிரிவு அல்லது இழையுருப்பிரிவு ஆகும். இத்தகைய இயல்பற்ற நிறப்புரிகளை எண்ணிக்கை அடிப்படையிலும் அமைப்பு அடிப்படையிலும் இருவகையாகப் பிரிக்கப்படுகின்றன.

எண்ணிக்கை அடிப்படையில்
----------------------

ஒவ்வொரு இனத்தின் சிற்றினங்களின் உயிரணுக்களில் குறிப்பிட்ட எண்ணிக்கையில் நிறப்புரிகள் உள்ளன. இவைகள் இணை இணையாகவே இருக்கும். பாலணுக்கள் உண்டாகும் போது நிறப்புரிகளின் எண்ணிக்கை பாதியாகக் குறைகிறது. அதனால் பாலணுவில் ஒற்றைமய நிறப்புரிகள் உருவாகின்றன. இருமய நிறப்புரிகளின் எண்ணிக்கையில் மாற்றம் ஏற்படில் அது நிறப்புரி எண்ணிக்கைப் பிறட்சி அல்லது பிளாய்டி எனப்படுகிறது. இருவகையான எண்ணிக்கைப் பிறட்சி தோன்றிகின்றன. அவை யூபிளாய்டி மற்றும் அன்யூபிளாய்டி ஆகும். மனிதருக்கு ஏற்படும் நிறப்புரிகளின் எண்ணிக்கைப் பிறட்சியால் உண்டாகும் நோய் டெளன் நோய்க்கூட்டறிகுறி ஆகும்.

அமைப்பு அடிப்படையில்
--------------------

அமைப்பின் அடிப்படையில் ஏற்படும் நிறப்புரிகளின் பிறட்சி நான்கு வகைப்படும். அவை நீக்கம் பெறுதல், இரட்டிப்பாதல், தலைக்கீழ் திருப்பம் மற்றும் இடம் பெயர்தல் ஆகும்.
**நிறுவன வரி** அல்லது **வாணிபக்கழக வரி** (*Corporate Tax or Company Tax or Corporation Tax*); என்பது உலக அளவில் தொழில், வணிகம் மற்றும் சேவைகள் மூலம் கிடைக்கும் மொத்த லாபத்தின் மீது விதிக்கப்படும் வரியாகும். நிறுவன வரி விகிதம் நாட்டுக்கு நாடு வேறுபடுகிறது.

இந்தியாவில் நிறுவன வரி
----------------------

இந்தியாவில் இலாப நோக்கத்துடன் செயல்படும், உள்நாட்டு மற்றும் வெளிநாட்டைச் சேர்ந்த தொழில், வணிகம், கூட்டுறவு சங்கங்கள் மற்றும் சேவை நிறுவனங்கள் ஈட்டும் மொத்த இலாபத்தின் (Gross Profit) மீது, இந்திய வருமானவரிச் சட்டம், 1961இன் படி விதிக்கப்படும் வரியே நிறுவன வரி அல்லது **கார்ப்பரேட் வரி** ஆகும். இவ்வரி மத்திய நேரடி வரிகள் வாரியத்தின் கீழ் செயல்படும், வருமானவரித் துறை மூலம் வசூலிக்கப்படுகிறது.

மொத்த இலாபம் பத்து கோடிக்கு மேல் ஈட்டும் நிறுவனங்களுக்கு, தற்போது நிறுவன வரியாக 33.99 விழுக்காடும், குறைந்த பட்ச நிறுவன வரியாக 20.96 விழுக்காடு நிறுவன வரி வசூலிக்கப்படுகிறது. நிறுவன வரி மீது கூடுதல் வரி (surcharge), மற்றும் கல்வி வரியும் (Education Cess) வசூலிக்கப்படுகிறது.
சிறப்பு பொருளாதார மண்டலங்களில் செயல்படும் தொழில் மற்றும் வணிக நிறுவனங்களுக்கு அரசு, ஒரு குறிப்பிட்ட காலம் வரை நிறுவன வரி செலுத்துவதிலிருந்து விலக்கு அளித்துள்ளது.

மேற்கோள்கள்
-----------

1. ↑
2. ↑  "DIRECT AND INDIRECT TAXES" (PDF). 2016-07-05 அன்று மூலம் (PDF) பரணிடப்பட்டது. 2021-08-20 அன்று பார்க்கப்பட்டது.
3. ↑

வெளி இணைப்புகள்
---------------

* Times guide to corporate tax
* Tax from Companies, Cooperatives and Local Authorities
சான் தக் மையம் (நடுவில்) 
 சான் தக் மையத்தில் உள்ள பல்பொருள் வர்த்தக மையம் 
 சான் தக் மையத்தில் படகு முனையம் 
**சான் தக் மையம் (Shun Tak Centre)** ஆங்காங் தீவின் வடக்கு பகுதியில் அமைந்துள்ள ஓரு வர்த்தக மற்றும் போக்குவரத்து மையம் ஆகும். இந்த கட்டிடம் 38 மாடி இரண்டு அலுவலக கோபுரங்களை கொண்டது மற்றும் ஆங்காங்-மக்காவு படகு முனையத்தை கொண்ட 4 மாடி மேடையை உள்ளடக்கியது. 

**சான் தக் மையம்** மக்காவ் கேசினோ அதிபரான டாக்டர் ஸ்டான்லி ஹோவின் முதன்மை ஹாங்காங்கின் இயக்க நிறுவனமான சான் தக் குழுமத்தின் தலைமையகம் சான் தக் மையம் ஆகும்.

வரலாறு
------

சான் தக் மையம் பழைய ஆங்காங்-மக்காவு படகு முனையம் மற்றும் சியுங் வான் இரவு சந்தையின் தளத்தில் கட்டப்பட்டது. முதல் பகுதி, 1984 இல் நிறைவடைந்தது. 

இந்த வளாகத்தை ஆங்காங் கட்டிடக்கலை மற்றும் பொறியியல் நிறுவனமான பென்ஸ் ராபின்சன் வடிவமைத்து உள்ளூர் ஒப்பந்தக்காரர் கிப் கிங் கட்டுமானத்தால் கட்டப்பட்டது.  கட்டுமானம் ஜனவரி 1981 இல் தொடங்கியது.

போக்குவரத்து
------------

சான் தக் மையம் ஒரு சிறிய போக்குவரத்து மையமாகும், இது எம்.டி.ஆரின் சியுங் வான் நிலையத்திற்கு நேரடியாகவும், பேருந்து நிலையம, ஒரு பெரிய மகிழுந்து நிலையம் மற்றும் மக்காவு மற்றும் சீனாவுக்கு படகு சேவைகளுக்கான படகு போக்குவரத்துகளையும் கொண்டுள்ளது.   
[

மேலும் காண்க
------------

* ஹாங்காங்கில் உள்ள கட்டிடங்கள் மற்றும் கட்டமைப்புகளின் பட்டியல்

மேற்கொள்கள்
-----------

1. ↑  "Shuk Tak Centre". Hip Hing Construction. 18 June 2018 அன்று பார்க்கப்பட்டது.
எம். அய்யக்கண்ணு
**மு. அய்யாக்கண்ணு** (பிறப்பு ஆகஸ்ட் 15, 1927) ஒரு இந்திய அரசியல்வாதி ஆவாா். அவர் பெரம்பலூர் மாவட்டத்தின் லாடபுரம் கிராமத்தில் எஸ். முத்துசாமிக்கு மகனாகப் பிறந்தார்.. சிதம்பரம்,, அண்ணாமலை பல்கலைக்கழகத்தில் படிப்பை முடித்த பிறகு, சென்னை சட்டக் கல்லூரியில், பி.ஏ. (கௌரவ பட்டம்.) பெற்றாா். 1949 ஆம் ஆண்டில் இவர் அண்ணாமலை பல்கலைக்கழகத்தின சமூக சேவை சங்கத்தின் செயலாளா் ஆனாா். 1951 இல் வரலாறு மற்றும் அரசியல் சங்கத்தின் தலைவா் ஆனாா். அவர் சென்னை தாழ்த்தப்பட்ட வகுப்பு இளைஞர் சங்க செயலாளராகவும் பணியாற்றினார்.

அவர் 1953 ஆம் ஆண்டில் புவனேஸ்வரிவை மணந்தார். இவா்களுக்கு மூன்று குழந்தைகள் (இரண்டு மகன்கள் மற்றும் ஒரு மகள்) உள்ளனா். 1957 ஆம் ஆண்டு இந்திய பொதுத் தேர்தலில் நாகப்பட்டினம் தொகுதியில் இருந்து மக்களவைக்கு (இந்திய பாராளுமன்றத்தின் கீழ் சபை) தேர்ந்தெடுக்கப்பட்டார். அவர் இந்திய தேசிய காங்கிரஸின் வேட்பாளராக தாழ்த்தப்பட்ட தொகுதியில் போட்டியிட்டார். பின்னாளில் அவர் மேற்கு சென்னையில் உள்ள அண்ணாநகாில் வாழ்ந்து வந்தாா்..

குறிப்புகள்
-----------

1. ↑  India. Parliament. Lok Sabha (2003). *Indian Parliamentary Companion: Who's who of Members of Lok Sabha*. Lok Sabha Secretariat. பக். 31. .
2. ↑  Lok Sabha. *AYYAKKANNU, SHRI M.*
**ஓதற்பிரிவு என்றால் என்ன** \* 

* ஓதற்பிரிவு என்பது கணவன் கல்வி கற்பதற்காக வெளிநாட்டு செல்வது ஆகும்.
* இவ்வகையிலானப் பிரிவென்பது மூன்றாண்டுகள் வரை நீடிக்கலாம்.
* ஓதற்பிரிவின்போது தலைவன் தலைவியை நினைத்துப் புலம்புவதோ இடையில் திரும்புவதோ இல்லை.இதுவே ஓதற்பிரிவு ஆகும்.

இலக்கியத்தில் ஓதற்பிரிவு
------------------------

இல்லறத்தின் போது, தலைவன் வேற்று நாட்டுக்குச் சென்று ஆங்குள்ளோருக்குத் தான் அறிந்தவற்றைக் கற்பித்தும், அவர்களிடம் இருந்து கற்றும் வருவான். தொல்காப்பியத்தில் இவ்வாறு பிரியும் காலம் "ஓதற்பிரிவு" எனச் சொல்லப்பட்டுள்ளது. (தொல். பொ. 25.) இதற்கு மூன்று ஆண்டு காலம் எனவும் வகுக்கிறது.

இவ்வாறு தமிழ்நாட்டிற்கும் பல இடங்களில் இருந்தும் பலர் வந்து கற்றுச் சென்றுள்ளனர். திருவாவடுதுறை ஆதீனம், தருமபுரம் ஆதீனம் ஆகிய மடங்கள் பல ஆண்டுகளாகத் தமிழ், வட மொழிக் கல்லூரிகளாக இருந்துள்ளன.

மாணிக்கவாசகர் தனது எட்டாம் திருமுறையில் ஓதற்பிரிவை நான்காக வகுத்துள்ளார்:

* கல்விநலங்கூறல்
* பிரிவுநினைவுரைத்தல்
* கலக்கங்கண்டுரைத்தல்
* வாய்மொழிகூறித் தலைமகள் வருந்தல்

மேற்கோள்கள்
-----------

1. 1 2 3  ஓதற்பிரிவு, மேல்நிலை இரண்டாம் ஆண்டு பொதுத்தமிழ்
2. ↑  University of Madras Lexicon
3. ↑  ஓதற்பிரிவு, திருக்கோவையார் - எட்டாம் திருமுறை], TVU.ORG
4. ↑  08.கோவை.020 ஓதற்பிரிவு, shaivam.org